อาการมันเกิดขึ้นหลังจากเปลี่ยนไปใช้ยาสีฟันยี่ห้อหนึ่งได้ 2 สัปดาห์ลักษณะอาการเป็นรอยนูนของลิ้นสีขาวขึ้นมาบนผิวลิ้นด้านข้างขวามีอาการเจ็บ ๆ เคือง ๆ เวลาสัมผัสบริเวณดังกล่าวจะเป็นสาก ๆ และมีแผลคล้าย ๆ ร้อนในเกิดขึ้นที่ใต้ลิ้นด้านข้างขวาอาการคงที่ไม่แย่ลงและก็ไม่ดีขึ้นไม่ลามไปส่วนอื่น ๆ ไปซื้อยามาทานเภสัชบอกว่าลิ้นอักเสบอาจเกิดจากการแพ้ยาสีฟันให้หยุดใช้แล้วเปลี่ยนไปใช้ยาสีฟันของเด็กแทนตอนทานยาก็เหมือนอาการจะหายไปหลังยาหมดสัก 1 สัปดาห์ก็กลับมาเป็นอีกไปพบแพทย์ หู คอ จมูก ก็ไม่ได้พูดอะไรมากมายแล้วก็ให้ยามาทานแล้วอาการก็ดีขึ้นเหมือนจะหายไปแต่ลักษณะของผิวลิ้นก็ไม่เหมือนเดิมเมื่อเทียบกับอีกข้างที่ปกติแล้วอาการของแผลร้อนในใต้ลิ้นก็เป็น ๆ หาย ๆ แบบนี้มา 5 เดือนแล้ว อาการแบบนี้เสี่ยงมั้ยครับแล้วผมควรทำยังไงแต่ถ้าว่าจะเสี่ยงกับมะเร็งช่องปากอาการที่ผมเป็นก็ไม่ได้คล้ายกันสักนิดเลย
สวัสดีคะ ยาสีฟัน บางชนิดถ้ามีปริมาณมินท์มากเกิน อาจจะทำให้มีเรื่องของอาการแสบร้อนของลิ้นได้ค่ะ ประกอบกับถ้าลิ้นมีแผลอยู่ เช่น เป็นแผลจากการรับประทานอาหารที่มีรสจัดเกินไป ซึ่งการรักษาอาจจะแนะนำให้ใช้เป็นน้ำเกลืออุ่นๆ บ้วนปาก และอาจจะใช้ยาป้ายปากค่ะงดอาหารที่มีรสจัด เช่น เปรี้ยวจัด เผ็ดจัด หรือ เค็มจัดลักษณะของลิ้นจะค่อยๆกลับมาเป็นปรกติได้ค่ะ แต่คงต้องใช้เวลาให้เนื้อเยื่อมีการสร้างขึ้นก่อนนะค่ะช่วงนี้หลีกเลี่ยงอาหารที่กล่าวข้างต้น และหลีกเลี่ยงเครื่องดื่มที่มีอุณหภูมิที่ร้อนเกินไป ถ้าสูบบุหรี่ให้งดค่ะ เช่นเดียวกับการดื่มสุรา